**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» (ԱԽՈԵ)** թիվ 8390-ԱՄ վարկային ծրագրի շրջանակում **« Էլեկտրոնային հավատարմագրման գործընթացի (e-accreditation)**

**ավտոմատացման (on-line) համակարգի մշակում» թիվ TPQI-C-3.2.1.2** առաջադրանքըիրականացնելու նպատակով հայտարարվում է խորհրդատվական ընկերության /այսուհետ՝ Խորհրդատու/ ընտրության մրցույթ:

Այս առաջադրանքի նպատակն է «Հավատարմագրման ազգային մարմին» ՊՈԱԿ-ի (ՀԱՄ) համար մշակել էլեկտրոնային հավատարմագրման գործընթացի (e-accreditation) համակարգ, որը կնպաստի ՀԱՄ-ի կարողությունների զարգացմանը և գործունեության արդյունավետության բարձրացմանը:

**Ընտրված Խորհրդատուն պետք է իրականացնի հետևյալ առաջադրանքները**.

* Ուսումնասիրի և գնահատի ՀԱՄ-ի գործող համակարգը, նոր պահանջների համաձայն մշակի արդիականացման պլան:
* Սահմանի հիմնական գործունեությունը, տվյալների շրջանակը, գործարքները և այլն:
* Մշակի հանձնարարականի տեսլականը և նպատակները ու ներկայացնի Պատվիրատուին:
* Իրականացնի Համակարգի նախագծում, ծրագրավորում և ներդրում:
* Տվյալների փոխանցում այլ տվյալների բազայից, անհրաժեշտ ֆորմատի փոխակերպում:
* Պատվիրատուի ներքին կարիքների և համակարգի շահագործման համար անհրաժեշտ սարքավորումների ցանկի մշակում և Պատվիրատուի հաստատմանը ներկայացնում:
* Ծրագրավորման համար այնպիսի կիրառական ծրագրի ընտրություն, որի դեպքում հնարավոր լինի հետագայում արդիականացնել/ զարգացնել/փոփոխել:
* Էլեկտրոնային հավատարմագրման գործընթացի ավտոմատացում:
* Չթվայնացված տվյալների թվայնացում և մուտքագրում դեպի համակարգ:
* Տվյալների փոխանակման ենթահամակարգի ներդրում՝ համապատասխան կազմակերպությունների հետ:
* Համակարգի Պահանջների Մասնագրի բարելավում և տրամադրում Պատվիրատուի դիտարկմանը՝ մանրամասն նախագծման նկարագրությամբ:
* Սարքավորումների մասնագրերի և առաջարկվող ծրագրային ապահովման պահանջների մշակում՝ տեխնիկական համատեղելիությունը ապահովելու համար:
* Ռեեստրների արդիականացում:
* Ինտեգրում՝ վճարային համակարգերով:
* էլեկտրոնային ստորագրության գործիքակազմի ինտեգրում:
* Ներքին փաստաթղթաշրջանառություն համակարգի ներդրում:
* Համակարգի ներդրում, տեղակայում, ցանցային կարգաբերումներ, ինտեգրում և թեստավորում:
* Համակարգչային տեխնիկայի/համակարգի ծրագրային ապահովման/ցանցային սարքավորումների փորձարկում (թեստավորում):
* Համակարգի գործարկում:
* Ծրագրային լիցենզային պայմանագրի տրամադրում:
* Պատվիրատուի և Խորհրդատուի միջև երաշխիքային համաձայնագրի ստորագրում:
* Վերապատրաստում ՀԱՄ-ի աշխատակիցներին համակարգի տեխնիկական շահագործման և պահպանման համար:
* 12 ամսյա երաշխիքային սպասարկման ապահովում և այլն:

Ծառայությունները նախատեսվում է իրականացնել 2020թ. հունիսից՝ երկու տարվա ժամկետով՝ ներառյալ երաշխիքային սպասարկումը:

**Խորհրդատուն պետք է բավարարի որակավորման հետևյալ չափանիշներին.**

*Որակավորման փուլում Խորհրդատուն պետք է բավարարի ստորև նշված չափանիշներին․*

* Ծրագրային ապահովման մշակման ոլորտում առնվազն 5 տարվա աշխատանքային փորձ,
* էլեկտրոնային կառավարման առցանց համակարգերի մշակման առնվազն 4 տարվա աշխատանքային փորձ, միասնական հանրային ռեեստրների մշակման փորձը կդիտարկվի որպես առավելություն,
* Կազմակերպության ՏՏ ենթակառուցվածքի և ցանցի նախագծման առնվազն 3 ծրագրի իրականացման պորտֆոլիո` իրականացված վերջին 5 տարիների ընթացքում,
* Էլեկտրոնային կառավարման համակարգի մշակման առնվազն երկու հաջողված փորձ՝ իրականացված Հայաստանում, ԱՊՀ երկրներում կամ անցումային տնտեսություն ունեցող երկրներում՝ անցած հինգ տարիների ընթացքում:

Այս փուլում ընկերության հիմնական աշխատակազմը չի գնահատվում:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին III-ում ներկայացված «Խորհրդատուի որակավորման հիման վրա ընտրության» գնման մեթոդի ընթացակարգերի համաձայն:

Խորհրդատուները կարող են համագործակցել այլ ընկերությունների հետ` իրենց որակավորումը բարձրացնելու նպատակով, սակայն միավորման դեպքում պետք է հստակ նշեն` արդյոք համագործակցությունը /ասոցիացիան/ համատեղ ձեռնարկության թե ենթախորհրդատվության տեսքով է: Համատեղ ձեռնարկությամբ հանդես գալու պարագայում, ընտրվելու դեպքում համատեղ ձեռնարկության բոլոր գործընկերները համատեղ և առանձին պատասխանատվություն են կրում ամբողջ պայմանագրի համար:

Հետաքրքրված խորհրդատվական ընկերությունները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող խորհրդատվական ընկերությունները կարող են մինչեւ **2020 թվականի մարտի 24-ը, ժամը 18:00** ներկայացնել իրենց հետաքրքրվածության հայտերը՝ վերոնշյալ որակավորման չափանիշները հավաստող անհրաժեշտ տեղեկություններով (ընկերության ընդհանուր աշխատանքային փորձի, այդ թվում վերջին հինգ տարիներին նմանատիպ հանձնարարականների իրականացման վերաբերյալ՝ ներկայացնելով վերջին հինգ տարիների ընթացքում հաջողությամբ իրականացված **Կազմակերպության ՏՏ ենթակառուցվածքի և ցանցի նախագծման առնվազն երեք ծրագրերի վերաբերյալ, ինչպես նաև Էլեկտրոնային կառավարման համակարգի մշակման առնվազն երկու հաջողված** **ծրագրերի վերաբերյալ հավաստող փաստաթղթային փաթեթներ**) ստորեւ նշված հասցեով (անձամբ, կամ փոստով, կամ էլ-փոստով):

ԱԽՈԵ Ծրագրի կառավարիչ պարոն Գեորգի Խաչատրյանին

ԱԽՈԵ Ծրագրի կառավարման գրասենյակ

Երեւան 0010, Նալբանդյան փող. 28, 5-րդ հարկ

Հեռախոսներ. (374 91) 400 987, (374 93) 266 991

Էլ. փոստ. hshamamyan@gmail.com